RAPORT ACTIVITATE-ANUL 2022

***CENTRUL MATERNAL SUCEAVA***

**Centrul Maternal Suceava**este un serviciu de tip rezidenţial, fără personalitate juridică, în structura funcţională a Direcţiei Generale de Asistenţă Socială şi Protecţia Copilului.

 **Centrul Maternal Suceav**a este proprietate a Consiliului Judeţean Suceava cu sediul în mun. Suceava, str. George Enescu, nr. 16; Tel. 0731199738, fax 40.230.523.337, email cmaternalsv@dpcsv.ro și a fost înfiinţat prin Hotărârea nr. 34/12.07.2002 a Consiliului Judeţean Suceava, finanţarea fiind asigurată în colaborare cu Banca pentru Dezvoltare a Consiliului Europei şi cu Guvernul României prin intermediul Agenţiei Naţionale pentru Protecţia Copilului şi Adopţie.

 Înfiinţarea Centrului Maternal Suceava a fost înscrisă în Strategia judeţeană privind protecţia copilului pe perioada 2000-2005, în scopul atingerii unor obiective precum: crearea unui cadru instituţional care să permită implicarea şi relaţionarea cu comunităţile locale în soluţionarea problemelor privind cuplurile mamă-copil aflaţi în situaţii de risc şi asigurarea unei măsuri de protecţie, programe, planuri de intervenţie, activităţi menite să prevină abandonul, instituţionalizarea copiilor sau înstrăinarea copilului de mamă.

Locaţia Centrului Maternal este situată corespunzător, într-o arie teritorială care are acces la serviciile oferite de comunitate, zona fiind intens populată, accesibilă tuturor persoanelor doritoare să contacteze acest serviciu. Ca spaţiu exterior, locaţia dispune de curte împrejmuită, parc, terenuri de joacă amenajate încât să corespundă nivelului mediu socio-economic al comunităţii locale. Imobilul este structurat pe două nivele şi compartimentat corespunzător pentru a răspunde nevoilor specifice atât ale beneficiarilor cât şi ale angajaţilor şi dispune de toate utilităţile publice necesare: apă curentă, canal, agent termic, gaz metan, alimentare energie electrică, linie telefonică, cablu TV, etc.

**CATEGORIA DE PERSOANE BENEFICIARI**

* **Numărul de beneficiari: *8 cupluri mama-copil***

**Caracteristicile socio-economice ale acestora:**

***Pot beneficia de servicii cuplurile mamă-copil***

 **A. cuplurile mame-copii aflate în risc de degradare** – ruptură a legăturii familiale;

 - mame cu copii nou-născuţi cu intenţie de abandon, în general mame singure, mame minore, mame provenind din familii marginalizate, sărace, etc.

 - mame cu copii care temporar nu (mai) au locuinţă sau/şi se confruntă cu mari probleme financiare, profesionale, relaţionale, fiind în imposibilitatea de a asigura copiilor un trai decent.

**B.** **cupluri mame-copii abuzate sau neglijate**:

 - cazuri în care mama este abuzată în familie;

 - cazuri în care mama copilului a fost victima unui abuz din partea tatălui sau a altui membru al familiei;

 - cazuri în care copilul este maltratat fizic/psihic prin neglijare, părinţii nefiind capabili să-i asigure un minim de bunăstare (din neştiinţă sau din imposibilitate materială);

 - cazuri în care atât mama cât şi copilul sunt abuzaţi sau neglijaţi de tată;

**C.****gravide în dificultate aflate în una sau mai multe din situaţiile prevăzute anterior pe parcursul ultimului trimestrului de sarcină.**

**D.cuplul mamă-copil inclus într-un program de restabilire a legăturii familiale:**

 - cazuri în care copilul a trecut printr-o formă de protecţie, plasament familial sau rezidenţial şi este necesară o etapă intermediară de asistenţă complexă şi suport pentru mamă în vederea reintegrării familiale definitive*.*

**SERVICII OFERITE DE CENTRUL MATERNAL SUCEAVA**

***Centrul Maternal***oferă servicii sociale în regim rezidenţial ca găzduire pentru o perioadă de timp, servicii medicale, servicii de educaţie şi consiliere privind creşterea şi educarea copilului, servicii de integrare socială şi profesională.

***Găzduirea***cuplului mamă-copil/gravidei este unul dintre serviciile oferite de Centrul Maternal acestora fiindu-le asigurată cazare şi suport material pe o perioadă limitată de timp prin acordarea unui spaţiu adecvat îngrijirii copilului, un mediu securizant şi familial în system rezidenţial. Camera mamei şi a copilului este dotată cu pătuţ, masă de înfăşat, mama este încurajată să îşi personalizeze spaţiului în care locuieşte pentru crearea ambientului cu care este familiarizată (fotografii, obiecte personale), cu acces la baie de servici, duş. De obicei într-o cameră sunt cazate două cupluri de mamă-copil, iar acest lucru se face pentru ca beneficiarele să se sprijine reciproc în împărţirea activităţilor zilnice, în supravegherea copiilor şi pentru relaţionarea între asistate. Găzduirea poate fi întreruptă la îndeplinirea obiectivelor prevăzute în planul individualizat de protecţie; identificarea unor alte soluţii pentru protecţia copilului; solicitarea scrisă a mamei; încălcarea repetată a regulamentului de ordine interioară

***Acompaniere zilnică a cuplului mamă-copil prin:***

* consolidarea legăturii mamă-copil (ataşament reciproc);
* condiţii optime de îngrijire (hrană, îmbrăcăminte, produse pentru igiena personală şi pentru igiena spaţiului ambiental, harnaşament, etc.);
* consilierea şi educarea tinerei mame pentru depăşirea crizei familiale, pentru îngrijirea şi dezvoltarea psihosomatică corespunzătoare vârstei copilului;
* protecţie şi asistenţă în exercitarea drepturilor mamelor şi copiilor;
* accesul la educaţie, informare, cultură;
* socializarea, dezvoltarea relaţiilor cu comunitatea;
* suport psihologic, terapeutic, educaţional şi favorizarea unui comportament adaptativ, autosuportiv;
* dezvoltarea unor activităţi de educaţie pentru sănătate şi prevenirea îmbolnăvirilor, pentru organizarea vieţii personale, planning familial care să favorizeze crearea premizelor pentru dezvoltarea autonomiei mamei şi pregătirea ei pentru (re)inserţie socială, familială;
* dezvoltarea de activităţi pentru căpătarea unor deprinderi de viaţă şi aptitudini prin terapii ocupaţionale (micro-ateliere de lucru în cadrul centrului în domenii de interes precum: uz gospodăresc, nutriţie şi dietă, croitorie, aret decorative, operare calculator*)*

###### *Asigurarea hranei* în Centrul Maternal este asigurată din bugetul de stat şi constă într-o alimentaţie corespunzătoare din punct de vedere calitativ şi cantitativ, care răspunde nevoilor nutriţionale ale mamei şi copilului în funcţie de vârsta acestuia şi de preferinţa mamei.

######  Beneficiarii centrului au o alimentaţie sănătoasă şi adaptată nevoilor personale. Copiii au o alimentaţie care permite dezvoltarea normo-ponderală, iar pentru nou-născuţi şi sugari se promovează şi se sprijină alimentaţia naturală. Mamele găzduite în Centrul Maternal participă activ la prepararea meselor, sub îndrumarea personalului de specialitate(bucătar), ocazie cu care îşi pot însuşi sau îmbunătăţi cunoştinţele pentru pregătirea meselor şi posibilitatea de a le aplica. Meniurile se stabilesc sub coordonarea unei persoane responsabile, în colaborare cu medicul, asistentul medical, persoanele asistate şi gestionarul. La întocmirea meniului se are în vedere diversitatea meniului, costurile(încadrarea în baremul alocat), numărul de calorii, cantitate şi calitate, organoleptic. La întocmirea meniului se ţine cont de sezon, sărbători religioase şi la dorinţa asistatelor de posturile din an. Alimentele se păstrează, se prepară şi se servesc în spaţii special amenajate, în condiţii igienico-sanitare optime, corespunzătoare din punct de vedere sanitar-veterinare. Centrul Maternal Suceava dispune de aparatură electrocasnică adecvată pentru păstrarea şi prepararea hranei(frigider, aragaz, robot bucătărie, mixer). După fiecare masă se recoltează probe alimentare, care se păstrează la frigider 48 de ore. Prepararea şi servirea mesei se face după un program prestabilit, orele de masă fiind un prilej de socializare. Se respectă orarul clasic de servire a meselor: mic dejun, prânz, supliment ţi cină. În vederea oricăror tipuri de verificări sau controale, sunt evidenţiate meniurile zilnice de hranăîn registrul de meniu, iar fişa zilnică de meniu se afişează la loc vizibil.

###### *Menţinerea stării de sănătate* în Centrul Maternal este asigurată prin specialiştii săi, prin îndrumare, sprijin şi consiliere pe probleme de sănătate în scopul promovării sănătăţii prevenirii îmbolnăvirilor, urmăririi evoluţiei stării de sănătate şi asigurării tratamentelor. Pentru a putea beneficia de serviciile oferite de Centrul Maternal, încă de la admiterea în unitate se solicită adeverinţe medicale privind starea de sănătate atât a mamelor cât şi a copiilor (aviz epidemiologic) nefiind admise mamele care prezintă tulburări de comportament psihice, boli cronice sau transmisibile precum şi mamele care sunt dependente de alcool sau droguri. Obţinerea de informaţii referitoare la condiţii de viaţă şi mediu se obţin şi cu prilejul evaluării cazului şi permit stabilirea stării de igienă personală (deparazitare, boli dermatologice), antecedente psihologice sau patologice, istoria medicală a familiei, imunizări, alergii, reacţii diverse.

###### Fiecare cuplu mamă-copil găzduit în Centrul Maternal este înscris la medicul de familie la opţiunea personală a asistatei. În dosarul fiecărei familii rezidente există o copie a fişei medicale a copilului care conţine date despre evoluţia ponderală, data şi vaccinările efectuate, schema de diversificaţie a alimentaţiei, boli şi tratamente prescrise, ş.a.

###### Mamele beneficiază de acces la informare şi educaţie medicală prin: studiu individual, consiliere şi activităţi instructiv educative cu accent deosebit pe teme precum – acordare primului ajutor, prevenirea îmbolnăvirilor, organizarea vieţii personale, igienă, vaccinuri, profilaxia unor boli, nutriţie şi dietă, prevenirea consumului de tutun, alcool, droguri, abuzuri, infecţii cu transmitere sexuală, planning familial, educaţie contraceptivă, etc.

#### *Securitate psihică şi fizică* prin asigurarea pazei şi protecţiei mamelor şi copiilor, acordarea de prim ajutor în caz de accident sau îmbolnăvire.

##### Atmosferă de tip familial prin crearea unui mediu calm, primitor, liniştit dând o stare de confort pentru beneficiarii centrului prin relaţionare între personal şi beneficiar şi relaţionarea între persoanele asistate.

 ***Servicii de reintegrare socio-profesională*** *–* *Centrul Maternal* promovează și facilitează integrarea/reintegrarea beneficiarilor în comunitate, pe piața muncii, și în societate în general în baza unui program de integrare/reintegrare socială.

**În Centrul Maternal se desfăşoară următoarele categorii de activităţi:**

1. ***Activitati de ingrijire***prin asigurarea îngrijirii de bază – hrană, somn, igienă.

 - îngrijire si întreţinere zilnică într-un mediu de tip familial a cuplului mamă-copil

 - asigurarea unei ambianţe generale optime dezvoltării şi creşterii copiilor, asigurarea condiţiilor de locuit, a spaţiilor igienico-sanitare, a spaţiilor destinate socializării/recreerii, de petrecere a timpului liber, de întâlnire cu membrii familiei

 ***b. Activităţi educaţionale*** care să răspundă nevoilor de informare, educare şi consiliere a mamei cu privire la creşterea şi îngrijirea copilului, realizate de educatori în scopul formării şi consolidării abilităţilor parentale;

 -activităţi de pregătire şi facilitare a acomodării mamei şi copilului în noul mediu ;

 -activităţi de consiliere şi îndrumare a mamei ;

 -activităţi de cunoaştere a copilului ;

 -activităţi de creştere şi dezvoltare a copilului ;

-educaţie pentru sănătate ;

 -informarea mamelor cu privire la desfăşurarea activitaţilor şi stimularea exprimării propriilor

 opinii

 -implicarea mamelor în procesul de luare a deciziilor privind intervenţia socială care li se

 aplică,în scopul dezvoltării capacităţii de a lua decizii,implementarea planului personalizat de

 intervenţie de comun acord cu mama;

 -activităţi de sprijin în realizarea sarcinilor administrative;

 -formarea sentimentului apartenentei la un grup, responsabilități concrete în cadrul

 grupului;antrenarea în activităţi ce presupun relaţionarea cu celelalte beneficiare în condiţii de

 respect si reciprocitate;

 -activitaţi ce favorizeaza intercunoaşterea beneficiarelor(discuţii despre propria istorie, familie,

 preocupari, dorinţe de viitor)

 -activitaţi ce se desfaşoară în comunitate și care implică o relaţionare socială

 -observare și evaluare sistematică a evoluției mamei şi copilului

1. ***Activităţi de integrare socială/profesională/familială:***

 - dezvoltarea relaţiilor mamă-copil cu familia de origine/familia lărgită

 - suport pentru restabilirea relaţiilor cu familia şi tatăl copilului

 - cunoaşterea procedurii prin care se stabileşte paternitatea

 - sprijin pentru întocmirea dosarului pentru locuinţă socială

 - programe de pregătire pentru integrarea profesională

 - facilitarea accesului la informaţie cu privire la legislaţia muncii

 - pregătirea pentru începerea unei vieţi autonome

 - pregătirea părăsirii centrului

***d. Activităţi recreative şi de socializare***prin lectură, lucru manual, activităţi muzicale, artă culinară, vizionări TV, ieşiri în aer liber, vizite, activități cu comunitatea.

***e. Activităţi ce vizează formarea şi dezvoltarea deprinderilor de viaţă:***

- activităţi de îmbunătăţire a capacitatii de comunicare a mamelor

 -activităţi pentru dezvoltarea deprinderilor de viaţă cotidiană: igienă personală, pregătirea alimentelor, purtarea şi întreţinerea hainelor, gestionarea banilor şi a locuinţei

 -activităţi de informare privind serviciile specializate disponibile în comunitate

 -activităţi ce vizează controlul emoţiilor şi gestionarea conflictelor.

***Direcţia de Asistență Socială ți protecția copilului Suceava are încheiate contracte de colaborare cu alte instituţii****:* Inspectoratul Şcolar, Inspectoratul Judeţean de Poliţie, Direcţia de Sănătate Publică, Spitalul Județean Suceava de care beneficiază şi Centrul Maternal Suceava.

Centrul Maternal Suceava colaborează cu diferite personae fizice cu donații acordate direct beneficiarilor constând în: materiale de igienă de igienă personală mame și copii, dulciuri, fructe, îmbrăcăminte.

Beneficiarii sunt înscrişi la medicul de familie existând și un Protocol de colaborare în acest sens. În baza acestei colaborări medicul de familie este inclus în echipele pluridisciplinare de soluţionare a planurilor de intervenţie individualizate, participă activ la evaluarea stării de sănătate a cuplurilor(educaţie sanitară, prevenirea îmbolnăvirilor).

Sunt cooptaţi în echipele pluridisciplinare şi reprezentanţi ai comunităţilor locale de provenienţă, în special de la nivelul serviciilor de autoritate tutelrtă şi asistenţă socială.

Întreaga activitate a Centrului Maternal este susținută financiar de la bugetul de stat.

***Misiunea Centrului* Maternal** privește asigurarea protecției și ingrijirii cuplului mama-copil, precum și a femeilor gravide aflate in situații de dificultate intr-un mediu apropiat de cel familial.

 Prin acest serviciu public se urmăreşte asigurarea unor condiţii corespunzătoare îngrijirii cuplurilor mamă-copil în favoarea cărora a fost instituită măsura de protecţie, responsabilizarea actorilor sociali implicaţi în acest domeniu de activitate şi celeritatea procesului de elaborare şi definitivare a planului individualizat de protecţie.

Serviciul se efectuează în ture asigurându-se permanenţă. De la un schimb de tură la altul se transmit informaţii privind: evenimente petrecute, probleme şi modul lor de rezolvare, starea de sănătate în special a copiilor, sub formă de proces verbal de primire-predare a serviciului.

***În cadrul echipelor pluridisciplinare, acţionează***: managerul de caz, desemnat de conducerea Direcţiei Generale de Asistenţă şi Protecţia Copilului, responsabilul de caz desemnat de coordonatorul centrului, alţi specialişti din cadrul centrului, precum şi colaboratori din cadrul serviciilor de specialitate ale Direcţiei, de la alte instituţii şi ONG-uri precum şi din partea comunităţilor locale de provenienţă a cuplurilor.